Коалиция „АБВ – Движение 21”: Пред нас не стои въпросът за коалиция с ДПС, ГЕРБ и БСП – Движение 21
Коалиция „АБВ – Движение 21”: Хората в Хасковско са загубили вяра в държавата
Кристиян Калчев: Напълно популистки и пожелателни са програмите на опонентите ни в областта на туризма и културата
Пред коалиция „АБВ – Движение 21” изобщо не стои въпросът за коалиция с ДПС, ГЕРБ и БСП. Едно партньорство с ДПС ще доведе България до правителство „Орешарски 2”. Това заявиха Румен Петков и Татяна Дончева в предаването „Събуди се” по Нова ТВ тази сутрин.
По думите на водача на листите в Плевен и Бургас Румен Петков властта не е самоцел. Според него работата на следващия парламент е да бъдат откроени 5 национални приоритета, които да не се изменят и да се работи за тяхното реализиране. „За наc cтои въпpоcът да cтигнем до ноpмалния бългаpcки гpажданин, койтe иcка pешения”, каза още Петков. Татяна Дончева, която води листите във Варна и 24 МИР София допълни, че това и причината за коалирането на двете партии. „Независимо от някогашните противоречия ние предпочетохме да се съберем, за да направим нещо важно за държавата”, заяви тя.
„Даваме си сметка, че българските турци са умерени хора, които не биха искали някой да ги вкара в истерична нотка. Трябва обаче да си дадем сметка и за влиянието на турското правителство върху ДОСТ. Нашите активисти в Кърджали казаха, че в момента там е пълно с гости, които очевидно са регистрирани по селата от месеци. Нещо, което е проспано от нашите служби. Очевидно става дума за много хора и е късно сега да се хвърлим по границите и да ги спираме. Според нашата коалиция мълчанието по въпроса не е най-добрата реакция. Разбира се, че трябва да се пипа деликатно, държавата трябва да си свърши своето и да минимализира влиянието на турската държава в деня на изборите”, коментира Дончева.
Румен Петков заяви на свой ред, че е било “инсценировка” с изгорения автобус на ДОСТ в Разград: “Това добива размер, който излиза извън рамките на нормалното. Работата наистина е изтървана. Тези хора са вече в Хасковско, Разградско, Кърджалийско. Тези хора имат своите права и на тях трябва да им се осигури съдействие. Но Конституционният съд и прокуратурата трябва да се произнесат по това. Съдът – за изборни нарушения, прокуратурата – за регистрацията на партия ДОСТ. Защото липсата на адекватна намеса означава липса на институционалност. Има един голям въпрос – министър на чужда държава, който пряко се ангажира с предизборната агитация на една партия. Липсата на институционална намеса води до такава вътрешна експлоатация и спекулация. Разбирам мълчанието на БСП, помним как Станишев се целуваше по площадите с Местан. Разбирам и ГЕРБ, защото Местан подкрепяше правителството. Ако правителството не ги вижда тия неща, президентството не ги вижда, това е много лошо”, допълни Петков.
Двамата политици заявиха, че коалицията „АБВ – Движение 21” ще направи всичко възможно да бъде осигурен честен изборен процес.
Целято интервю можете да видите ТУК